**LIKOVNA UMETNOST 9. RAZRED**

**KIPARSTVO**

Pozdravljeni učenci.

V zaključevanju praktičnega dela izdelave likovne naloge bodite pozorni predvsem na natančnost in trdnost spojev (lepljenje…) tam, kjer so spoji sestavnih delov kipa ter na skladje znotraj njega. Še naprej naj bo osnovno vodilo kombiniranje likovnih nasprotij, kot je navedeno v navodilih spodaj.

Dele kipa smiselno povežite v celoto.

**OBLIKOVANJE ABSTRAKTNEGA KIPA**

Oblikujete tridimenzionalni kip manjšega formata (mala plastika) iz poljubnih materialov. Motiv (predmet, tema umetnine) za kip je enaka kot pri prejšnji nalogi. Predstavili boste SREČO, le da tokrat na kiparski, tridimenzionalen način. Kip naj bo abstrakten (oblike v katerih ne prepoznamo podob sveta ki nas obdaja). Kip oblikujete iz poljubnih oblik v čisto novo kiparsko zgradbo. Uporabite čim bolj različne materiale (papir, plastika, les, žica, volna, alu folija, blago, steklo, kamen, karton…) in jih med seboj kombinirajte. Pri oblikovanju kipa izhajajte iz nasprotij ( gladko-hrapavo, veliko-majhno, svetlo-temno, oblo-oglato, naravno-umetno, barvno-brezbarvno…). Z uporabo le teh bo vaša tridimenzionalna stvaritev tvorila medsebojne notranje likovne napetosti in izražala dinamiko.

Kip naj bo stabilen, obhoden (dostopen, viden z vseh strani) in povezan v celoto.

Pustite domišljiji prosto pot. Naj bo kiparski izdelek čim bolj nenavaden in kreativen.

Za izdelavo kipa je predviden čas tri šolske ure.

Dne 23. 4. 2020 mi pošlje na služben mail (kdor še ni dokončal do sedaj) fotografijo končanega kipa na vpogled.

Lep pozdrav, Milan Kastelic.